ದೇಶ-ವಿದೇಶದಲ್ಲಿ ಮಾರ್ದನಿಸ್ತಿರೋ ಗಗ್ಗರ ಶಬ್ಧ- ಅಮೆರಿಕಾದಲ್ಲಿ ಎಂಟೂವರೆ ಕೋಟಿ ಬಾಚಿದ ಕಾಂತಾರ

ವಾಷಿಂಗ್ಟನ್: ದೇಶಾದ್ಯಂತ ಧೂಳೆಬ್ಬಿಸಿರುವ ಕನ್ನಡದ ಕಾಂತಾರ (Kantara) ಸಿನಿಮಾ ಮತ್ತೊಂದು ಮೈಲಿಗಲ್ಲು ಸ್ಥಾಪಿಸಿದೆ. ಕಾಂತಾರ ದೈವದ ಗಗ್ಗರ ಶಬ್ಧ ದೇಶ-ವಿದೇಶದಲ್ಲಿ ಮಾರ್ದನಿಸುತ್ತಿದ್ದು, ಅಮೆರಿಕಾದಲ್ಲಿ ನೂತನ ದಾಖಲೆಯೊಂದನ್ನು ಬರೆದಿದೆ.

ಅಮೆರಿಕಾ (America)ದ ಬಾಕ್ಸಾಫೀಸ್‍ನಲ್ಲಿ ಕಾಂತಾರ ಸಿನಿಮಾವೂ 1 ಮಿಲಿಯನ್ ಡಾಲರ್ ಅಂದ್ರೆ ಸುಮಾರು ಎಂಟೂವರೆ ಕೋಟಿ ಗಳಿಸಿದೆ. ಈ ಮೂಲಕ ಅಮೆರಿಕಾದ ನೆಲದಲ್ಲಿ ಅತಿಹೆಚ್ಚು ಗಳಿಕೆ ಕಂಡ ಕನ್ನಡ ಚಿತ್ರವಾಗಿ ಹೊರಹೊಮ್ಮಿದೆ. ಇನ್ನೆರಡು ದಿನಗಳಲ್ಲಿ ಮತ್ತೊಂದು ಮಿಲಿಯನ್ ಡಾಲರ್ ಗಳಿಸಲಿರುವ ಕಾಂತಾರ ಅಮೆರಿಕ ನೆಲದಲ್ಲಿ ಇತಿಹಾಸ ಸೃಷ್ಟಿಸಲಿದೆ. ಇದನ್ನೂ ಓದಿ: ಹಿಂದುತ್ವದಲ್ಲೇ ಬ್ರಾಹ್ಮಣತ್ವವಿದೆ; ಪಬ್ಲಿಸಿಟಿಗೋಸ್ಕರ ನಟ ಚೇತನ್ ವಿವಾದಿತ ಹೇಳಿಕೆ – ಪೇಜಾವರ ಶ್ರೀ

ಇದರ ಜೊತೆಗೆ ಇನ್ನು ಕೆಲವೇ ದಿನಗಳಲ್ಲಿ ಕರ್ನಾಟಕದಲ್ಲಿ ಕೆಜಿಎಫ್ (KGF) ಬರೆದಿರುವ ದಾಖಲೆಯನ್ನೂ ಮುರಿಯಲಿದೆ ಕಾಂತಾರ. ಪ್ರಸ್ತುತ ಕರ್ನಾಟಕದಲ್ಲಿ ಅತಿಹೆಚ್ಚು ಗಳಿಕೆ ಮಾಡಿರುವ ಚಿತ್ರಗಳ ಸಾಲಿನಲ್ಲಿ ಮೊದಲೆರಡು ಸ್ಥಾನದಲ್ಲಿ ಕೆಜಿಎಫ್ ಪಾರ್ಟ್-2 ಮತ್ತು ಪಾರ್ಟ್-1 ಇದೆ. ಕಾಂತಾರ ಸಿನಿಮಾವು ಇನ್ನು ಎರಡ್ಮೂರು ದಿನಗಳಲ್ಲಿ ಕೆಜಿಎಫ್‍ನ ಐತಿಹಾಸಿಕ ದಾಖಲೆಯನ್ನೂ ಮುರಿಯಲಿದ್ದು, ಕರ್ನಾಟಕದ ಬಾಕ್ಸಾಫೀಸ್‍ನಲ್ಲಿ ನಂಬರ್ 1 ಸ್ಥಾನಕ್ಕೆ ಏರಲಿದೆ.

Live Tv
[brid partner=56869869 player=32851 video=960834 autoplay=true]